বিজ্ঞানীদের আবিষ্কৃত এই নতুন কণাটির বৈশিষ্ট্যাবলীর সাথে হিগস-বোসন কণার নাকি ৯৯.৯৯৯ ভাগ মিল রয়েছে। প্রায় ১০ বিলিয়ন ডলার খরচ করে সুইজারল্যান্ড ফ্রান্স সীমান্তের কাছে ২৭ কিলোমিটার দৈর্ঘ্যের একটি কৃত্রিম ভূগর্ভস্থ সুড়ঙ্গপ্রতীম পরীক্ষাগারে একটি মিনি সাইজের কৃত্রিম বিগব্যাং এর অব্যবহিত পরবর্তী ঘটনার জন্ম দেওয়া হয়। এই বিগব্যাঙের মধ্যেই বিজ্ঞানীরা তাদের প্রত্যাশিত দ্বাদশ কণাটি খুঁজে পান। এই কণার অস্তিত্ব বিগব্যাং তত্ত্বের প্রায় পূর্ণতা দিয়েছে বলে দাবী করা হচ্ছে। সৃষ্টির রহস্য উদ্ঘাটনে সক্ষম বলে এই হিগস-বোসনের সাহিত্যিক নাম হচ্ছে ঈশ্বর কণা।